Navoiyda shifokor qizni zo‘rlagan bemor yigit jazoga tortildi

Navoiy viloyatida shifokor qizning e’tiborini jalb qilishga harakat qilgan yigit yakunda uni zo‘rladi, deb yozadi “Na postu” gazetasi.

Yigit urolog vrachga ko‘rinishga borganda laborant qiz bilan tanishib qolgan. U o‘zidan uch yosh katta qizga xiralik qilgan, uning orqasidan poylagan, o‘zini rashk qilgandek ko‘rsatgan. Qizdan bir marta tarsaki yegach, vaqti kelib o‘ch olishni ko‘ngliga tugib qo‘ygan.
Bir kuni qiz unga o‘rtada hech qanday munosabat bo‘lishi mumkin emasligini, bir yil ichida boshqa bir yigitga turmushga chiqishini tushuntirmoqchi bo‘lganida, yigit uni o‘ziga tortib, zo‘rlagan. Qiz unga qarshilik ko‘rsatishga ojizlik qilgan.
Qizni o‘zi ishlaydigan shifoxonaga olib kelishgan. Zo‘ravon unga nisbatan yomon munosabatda bo‘lib, tanasida asoratlar qoldirgan. Vrachlar bu holat yuzasidan Navoiy shahar ichki ishlar organiga murojaat qilgan. Sudda yigit qilmishidan afsusdaligini aytgan. Ishning tafsilotlarini hisobga olib, sud unga tegishli jazoni tayinlagan.